CONVOCATÒRIA DE CONCURS DE CURTMETRATGES PER LA IGUALTAT ENTRE DONES I HOMES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4586)
  + [Valencià](/va/acuerdo/4586)






Selector de idioma

Leer

* [Español](/es/acuerdo/4586)
* [Valencià](/va/acuerdo/4586)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS DE CURTMETRATGES PER LA IGUALTAT ENTRE DONES I HOMES[Butlletí Oficial Universitat d'Alacant](/ca/Publicacion)
=====================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS DE CURTMETRATGES PER LA IGUALTAT ENTRE DONES I HOMES

Data d'aprovació
:   15/02/2018

Data de publicació
:   20/02/2018

Òrgan competent
:   Vicerectora de Responsabilitat Social, Inclusió i Igualtat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4586.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4586)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4586)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS DE CURTMETRATGES PER LA IGUALTAT ENTRE DONES I HOMES&url=https://www.boua.ua.es/va/acuerdo/4586)

**Títol:** CONVOCATÒRIA DE CONCURS DE CURTMETRATGES PER LA IGUALTAT ENTRE DONES I HOMES

**Secció:** CONVOCATÒRIES I CONCURSOS

**Òrgan:** Vicerectora de Responsabilitat Social, Inclusió i Igualtat

**Data d'aprovació:** dijous, 15 de febrer de 2018

CONVOCATÒRIA DE CONCURS DE CURTMETRATGES PER LA IGUALTAT ENTRE DONES I HOMES

OBJECTIU

El compromís de la Universitat d’Alacant (UA) per la promoció del principi d’igualtat entre dones i homes forma part de la nostra política universitària. Des de l’aprovació del primer Pla d’Igualtat d’Oportunitats entre Dones i Homes de la UA (I PIUA), una estratègia constant ha sigut sensibilitzar la comunitat universitària al voltant de les desigualtats que encara avui persisteixen entre dones i homes, com també sobre les discriminacions múltiples de les quals són objecte les dones en la nostra societat. Particularment, el col·lectiu d’estudiants ocupa un lloc preferent en l’estratègia de sensibilització que està desenvolupant-se, no només perquè una de les funcions de la Universitat és vetlar per la seua formació integral sinó, també, perquè serà el nostre alumnat qui, finalitzats els estudis, ocuparà càrrecs de responsabilitat, liderarà els processos de canvi social i, entre d’altres, vetlarà per la consecució d’una societat més justa i igualitària.

En aquest context, el concurs de curtmetratges per la igualtat entre dones i homes persegueix crear un espai creatiu que propicie al nostre alumnat la reflexió al voltant de les desigualtats entre dones i homes i les discriminacions múltiples que pateixen les dones en la societat.

El concurs de curtmetratges té la col·laboració del Consell d’Estudiants de la Universitat d’Alacant i s’inscriu en l’agenda d’activitats que la UA programa en commemoració del Dia Internacional de les Dones.

PARTICIPANTS

Podrà participar en el Concurs de curtmetratges per la igualtat entre dones i homes l’alumnat matriculat aquest curs 2017-2018 en estudis de grau, postgrau o títol propi de la Universitat d’Alacant.

La participació podrà ser individual o en equips formats per un màxim de 4 persones.

Es podran presentar un màxim de dos curtmetratges.

REQUISITS DELS CURTMETRATGES

Els curtmetratges que es presenten a concurs:

1. Hauran d’ajustar-se a les bases d’aquesta convocatòria i complir les condicions establides en aquesta.

2. Podran estar gravats amb qualsevol dispositiu d’enregistrament: càmera de telèfon mòbil, càmera fotogràfica digital, càmera d’acció, tauleta, càmera de vídeo, etc.

3. Hauran de ser originals i inèdits.

4. Hauran de presentar-se titulats.

5. Podran gravar-se en castellà, valencià i anglès.

6. Hauran de tenir una durada màxima de 3 minuts, inclosos els títols de crèdit, si n’hi haguera, i gravats en la màxima resolució i qualitat possibles.

7. La grandària final de l’arxiu ha de tenir un màxim de 200 MB.

8. Els formats d’arxiu poden ser MOV, MPEG4, AVI, WMV, MPEGPS, FLV, 3GPP, WebM.

TEMÀTICA

La temàtica dels curtmetratges haurà d’estar vinculada a la promoció del principi d’igualtat entre dones i homes i podrà tractar, entre d’altres, els aspectes següents:

* Conciliació entre vida laboral i familiar.
* Igualtat d’oportunitats i tracte.
* Discriminació laboral o salarial.
* Sexisme/masclisme.
* Sostre de cristall.
* Rols i/o estereotips de gènere.
* Polítiques d’igualtat.
* Invisibilitat.
* O qualsevol altra temàtica vinculada.

TERMINI DE PRESENTACIÓ

1. El termini de presentació de curtmetratges comença el dia de la publicació del concurs en el BOUA i finalitza el 4 de març del 2018 (23:59).

2. Els curtmetratges, com també la fitxa d’inscripció hauran d’enviar-se a través d’aquest [formulari electrònic.](https://cvnet.cpd.ua.es/uaCuestionarios/preguntas.aspx?idcuestionario=15511&idioma=ca)

És necessari emplenar una sol·licitud per cada curt presentat.

Si el curt ha sigut fet per diverses persones, tothom haurà de figurar en la sol·licitud com autors o autores.

3. Les persones participants declararan acceptar el tractament de les dades personals necessàries per a la gestió del concurs.

DESENVOLUPAMENT DEL CONCURS

1. La Unitat d’Igualtat nomenarà una comissió que estarà formada per les persones següents:

* Vicerector de Cultura, Esport i Llengües, o persona en qui delegue.
* Una representant o un representant de la Unitat de Comunicació o de l’Àrea de Projectes Institucionals de l’Oficina del Rector.
* Una representant o un representant del Consell d’Estudiants.
* Vicerectora de Responsabilitat Social, Inclusió i Igualtat que actuarà presidint la comissió .

2. La comissió del concurs veurà tots els curtmetratges admesos a concurs i publicarà la resolució.

3. Una vegada resolt el concurs, la Unitat d’Igualtat comprovarà l’acreditació de les dades facilitades en la inscripció en el concurs, i es farà efectiva l’adjudicació dels premis després de la comprovació d’aquestes dades.

4. La Unitat d’Igualtat, publicarà en la pàgina web

<http://web.ua.es/va/unidad-igualdad/>

els curts premiats. Les autores i els autors dels curts hauran de contactar, en el termini de 24 hores, amb la Unitat d’Igualtat [avjpbx.geeopnon@kq.xl](mailto:losyel.bqurowbp@dw.ow)

per a identificar-se i acceptar expressament el premi. Si una vegada transcorregut aquest termini no hi ha cap resposta, es considerarà que renuncia al premi.

PREMIS

1. S’estableixen un primer premi i dos accèssits.

2. El premi consistirà en un pagament individual de 300 € per autor o autora ja siga un treball individual o en equip.

3. Els integrants del segon i tercer equip rebran un accèssit que consistirà en un diploma acreditatiu.

4. Els premis poden quedar deserts si la comissió així ho decideix.

4. El lliurament dels premis es farà en un acte públic emmarcat en l’agenda d’activitats que la UA programa en commemoració del Dia Internacional de les Dones. Les persones guanyadores hauran d’assistir personalment, o per mitjà d’un representant o una representant si els és impossible assistir-hi.

QÜESTIONS GENERAL S

1. La comissió del concurs es reserva el dret d’excloure els curtmetratges el contingut dels quals siga obscè, violent, sexista, racista o vulnere algun dret fonamental de les persones.

2. Les persones participants es responsabilitzen que no hi haja drets a tercers per l’ús de peces musicals en les obres presentades, ni cap reclamació per drets d’imatge de les persones que hi apareguen, així com que els curts presentats no estiguen sotmesos a cap reclamació legal i es troben dins del que estableix la Llei de propietat intel·lectual, i eximeixen l’Organització de qualsevol tipus de responsabilitat. Si s’utilitza una pista d’àudio amb l’enregistrament d’un so que siga propietat d’una companyia discogràfica sense el permís d’aquesta, és possible que, per motius legals, la reproducció del curt en la web es faça sense so.

3. Els qui participen cedeixen els treballs per a ser reproduïts i exhibits, amb finalitats didàctiques i de sensibilització. Així mateix, la Unitat d’Igualtat també els podrà utilitzar en edicions posteriors per a publicitar o promocionar el concurs o accions que es desenvolupen en el marc del Pla d’Igualtat de la UA. La cessió es farà sempre amb el reconeixement de la condició d’autor o autora, excepte manifestació en contra d’això.

4. La Unitat d’Igualtat no es fa responsable de la dolenta recepció dels materials.

5. La participació en el concurs suposa l’acceptació plena de les bases d’aquest.

MARC LEGAL I PRESSUPOSTARI

La dotació per a aquesta convocatòria és de 1200 euros i es troba consignada en l ́aplicació 88.66.3Q.75.38 del centre de despesa del Vicerectorat de Responsabilitat Social, Inclusió i Igualtat. L’execució d'aquesta dotació està supeditada a la disponibilitat de liquiditat de la UA.

La subvenció assignada al premi s ́ajustarà al que disposa la Llei 38/ 2003, de 17 de novembre, General de Subvencions, a les regulacions i termes establits per les normes de funcionament intern de la UA i al que aquesta convocatòria estableix.

L’incompliment per part de les persones beneficiàries de qualsevol de les obligacions establertes en la convocatòria podrà implicar la revocació del premi.

CONFIDENCIALITAT

Les dades de caràcter personal que s'hi aporten formaran part del fitxer de la Universitat d'Alacant. La responsabilitat del fitxer recau sobre la Gerència de la Universitat d'Alacant. Els drets d'accés, rectificació, cancel·lació i oposició al tractament de les dades es podran exercir davant l'esmentada Gerència mitjançant una sol·licitud amb fotocòpia de document d'identitat, presentada en el Registre General de la Universitat d'Alacant, o a través dels mitjans que estableix l'art. 16 de la Llei 39/2015, d'1 d'octubre, del procediment administratiu comú de les administracions públiques.

Les dades personals que s'hi aporten no seran cedides a cap altra unitat de la UA o empresa, administració o organisme.

Alacant, 15 de febrer de 2018

María José Rodríguez Jaume

Vicerectora de Responsabilitat Social, Inclusió i Igualtat





[Carretera Sant Vicent del Raspeig s/n  
03597 Sant Vicent del Raspeig - Alacant  
 Tel. 28 958 5691 - Fax 78 565 8335](https://www.google.es/maps/@25.830134,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12884&trk=tyah&trkInfo=tarId%2J1786174725144%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)